Suur Hanshini maavärin

Suur Hanshini maavärin ehk Kōbe maavärin tabas Jaapanit 1995. aastal 17. jaanuari hommikul kell 05.46 (JST), mõjutades kõige rohkem Kobe linna, Awaji saart ja Hyogo maakonna lõunaosas asuvaid piirkondi. Maavärina tugevuseks määrati 7,2 palliBaba, S., Taniguchi, H., Nambu, S., Tsuboi, S., Ishihara, K ja Osato, S. (1996). The Great Hanshin earthquake. The Lancet, 8997, 307-309. Kasutatud 26.04.2024, https://www.sciencedirect.com/science/article/abs/pii/S0140673696904730  ning see kestis umbes 20 sekundit. Selle kese asus Awaji saare põhjaosas, 20 km  kaugusel Kobe linna keskusest, 16 km sügavusel maa sees.Kobe linn (2009). The Great Hanshin-Awaji Earthquake: Statistics and Restoration Progress. Kasutatud 26.04.2024,https://web.archive.org/web/20110626234341/htp://www.city.kobe.lg.jp/safety/hanshinawaji/revival/promote/img/january.2009.pdf]

 Kahjustused  
Kuigi Kobe maavärin ei olnud väga tugev ning ei kestnud kaua, olid selle põhjustatud purustused suured, sest maavärina kese asus maapinnale lähedal. Mitmed tähtsad Kobe linna avalikud hooned, nt linnahall ja osad haiglad, said kahjustada või kukkusid kokku. Lisaks sai kahjustada 85% koolidest ning mitmed kultuuriasutused. Kokku hävis 67 421 ehitist ning kahjustada sai 55 145 ehitist (20.11.1995 seisuga). Veel said paljud hooned kahjustada tekkinud tulekahjudes, mis hõlmasid enda alla 819 108 𝑚2. Tulenevalt suurtest purustustest vajas kõige kriitilisemal hetkel regioonis peavarju 236 899 inimest (24.01.1995 seisuga).
pisi|vasakul| Vaade põlevale Kobele Port Islandilt|249x249px

Kuigi Kobe maavärin ei ole hukkunute arvult Jaapani üks suurim, olid kaotused suured just Kobe linnas, tulenevalt laialdastest purustustest ja puudulikust meditsiiniabist. 2005. aasta seisuga oli hukkunuid 4 571 linnaelaniku, kaks jäid teadmata kadunuks ning 14 678 said vigastada. Kõige suurem suremus oli üle 60 aastaste vanusegrupis, moodustades 59% hukkunutest. Kuna lisaks lahkusid paljud piirkonnast, sest nende kodud olid hävinenud või elamiskõlbmatuks muutunud, langes Kobe rahvaarv peale maavärinat vähemalt 10%. Elanikkond taastus 1995. aasta tasemele alles 10 aastat pärast õnnetust.The Diplomat. (2011). Lessons for Japan From Kobe Quake. The Diplomat, 23. märts. Kasutatud 26.04.2024, https://thediplomat.com/2011/03/lessons-for-japan-from-kobe-quake/ Kokku hukkus maavärinas ligi 6500 inimest, kellest 70% oli pärit Kobe linnastHernon, M. (2023). On This Day in Japan: The 1995 Great Hanshin Earthquake. Tokyo Weekender, 8. veebruar. Kasutatud 26.04.2024, https://www.tokyoweekender.com/art_and_culture/japanese-culture/on-this-day-in-japan-the-1995-great-hanshin-earthquake.

 Transporditaristu purustused 
 Maismaataristu 
Üheks suurimaks probleemiks oli transporditaristu massiivne hävinemine. Purunesid nii metrood kui ka kiirteed, nendest tuntum Hanshini kiirtee. Kuna suurem osa jaapanlastest uskus, et terasest raudbetoonkonstruktsioonid on maavärinakahjustuste kindlad, arvati, et suured purustused tulenesid kehvast ehitusjärelevalvest. Hilisematest uuringutes selgus, et konstruktsioonid vastasid ehitusaegsetele nõuetele ehk 1960. aasta ehitusnormidele. Need aga ei olnud piisavad ning tollane transporditaristu vajas uuendamist.Yamamoto, T. (1998). Impacts of the Hanshin-Awaji Earthquake on Traffic and Travel: Where did All the Traffic Go?, lk 240. Hilisem analüüs näitas lisaks, et teede purunemist mõjutas ka nende asetsemine üksteise peal või kõrval, mis tõi kaasa nii öelda doominoefekti, ning halb pinnase kvaliteetCooper, J. D. ja Buckle, I. (1995) Lessons from the Kobe Quake. Kasutatud 26.04.2024, https://highways.dot.gov/public-roads/autumn-1995/lessons-kobe-quake. Kannatada said ka enamik piirkonna raudteid. Maavärina järel oli töökorras ainult 30% Osaka-Kobe raudteedest, kuid ühe kuuga suudeti taastada ligi 80% raudtee töövõimest. Erinevalt rongiliikluse taastamisest, kulus kiirteede taastamiseks ligi kaks aastat. 

 Meretaristu 
Peale maismaataristu sai kannatada ka meretaristu. Kobe sadam oli maailmas suuruselt kolmas sadam, mis rajati Osaka lahte 1983. aastal. Maavärin põhjustas ulatusliku maa vajumist, veeldumist ja lateraallaienemist, mille tulemusel muutus sadam kasutuskõlbmatuks. Pärast õnnetust hindasid Jaapani insenerid, et sadama täielikuks taastamiseks kulub umbes kolm aastat. Kobe sadam suudeti taastada umbes kahe aastaga.

 Abi kättesaadavus 
Nagu enamik loodusõnnetuste puhul oli ka Kobe maavärinal lisaks hukkunutele ka palju vigastatuid. Inimestel esines erinevaid põletushaavasid, luumurde ning arstiabi vajasid inimesed, keda leiti rusude alt. Suurim nõudlus arstiabile on paar tundi pärast maavärinat. Tulenevalt suurtest purustustest transporditaristul, ei jõudud arstiabi paljudeni piisavalt kiiresti. Alles neljandal päeval pärast õnnetust, oli võimalik viia suurem hulk kannatatuid abiandmise kohta, kuid kuna transport õnnetuspiirkonda oli raskendatud, oli arstiabi andmine piiratud. Lisaks oli puudus meditsiinitöötajatest ning seetõttu ka suur vajadus vabatahtlike järele. Üheks suureks probleemiks oli ka vee puudus. Kuna maavärinale järgnesid suured tulekahjud, oli piirkonnas puudu veest, sest suur osa veesüsteemist hävis. Veepuudus raskendas oluliselt tuletõrjujate tööd. Lisaks oli vett vaja ka joogiks ning meditsiinis.

 Vabatahtlikud 
Kuna suur osa riiklikust struktuurist hävis maavärinas, ei jõudnud riiklik abi õnnetuspiirkond piisavalt kiiresti. Sellepärast oli tähtis roll vabatahtlikel. Ühed esimesed, kes kannatanutele abi pakkusid, olid kohalikud yakuza liikmed. Yakuza on Jaapanist pärit rahvusvaheline organiseeritud kuritegevuslik organisatsioon. Nad olid esimesed, kes jagasid laiali toitu, vett ja hügeenitarbeid. Maavärinale järgneval kolmel kuul aitas vabatahtliku tööga ligi 1,2 miljonit inimest. Tulenevalt vabatahtlike suurest panusest maavärina kahjude vähendamisel, nimetas Jaapani valitsus 1995. aasta detsembris 17. jaanuari riiklikuks „Õnnetuste ennetamise ja vabatahtliku tegevuse päevaks“ („Disaster Prevention and Volunteerism Day“) ja nädala 15. jaanuarist kuni 21. jaanuarini riiklikuks „Õnnetusete ennetamise ja vabatahtliku tegevuse nädalaks“ („Disaster Prevention and Volunteerism Week“)Country Report = Japanes Goverment Headquartes for IDNDR. Kasutatud 26.04.2024, https://www.preventionweb.net/files/30417_japancountryreportidndrescapmeeting.pdf.

pisi|Maavärina 29. aastapäev. Pildil olev sõna „tomoni“, tähendab „koos“.|200x200px	
 Hukkunute mälestamine 
Maavärinas hukkunute mälestamiseks korraldatakse iga aasta detsembris kahe nädala pikkune Kobe Luminarie festival, mil Kobe Higashi Yuenchi park kaunistakse mitmevärviliste valgustitega, mis moodustavad kaari, tunneleid ja kuppleid. Tavaliselt võetakse disainiks eeskuju traditsioonilisest Itaalia arhitektuurist, mis loob harmoonilise koosluse ida ja lääne kunstilistest elementidest. Üritusega soovitakse inimestele edasi anda lootust parema tuleviku suhtes.Pratt, I. (2023). Kobe Luminarie – A Glowing Tribute to Resilience and Unity. Lexis Japan, 26. oktoober. Kasutatud 26.04.2024, https://lexisjapan.com/kobe-luminarie/
  Maavärina aastapäeval, 17. jaanuaril, süüdatakse samas pargis esimestel hommikutundidel küünlad, mis kujutavad numbreid „1.17“. Simbun, Y. (2024). Great Hanshin Earthquake Victims Remembered 29 Years on; 
Prayers also Offered for Noto Peninsula Earthquake Victims. The Japan News, 17. jaanuar 2024. Kasutatud 26.04.2024, https://japannews.yomiuri.co.jp/society/generl-news/20240117-162684/.

 Pildigalerii 

 Viited 

Kategooria:Jaapani maavärinad